Diari Oficial de la Generalitat Valenciana


Sumari del DOGV 3824, del 29-08-2000 (2000/7028)

Informació pública de la proposta de programa d'actuació integrada del polígon 3 del sector 11-A, del Pla General d'Ordenació Urbana de Torrevieja.
---------------------------------------------------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7028


Organisme emissor
:   Iris. Desarrollo Urbano, SL

Tipus de document
:   Anunci

Informació pública de la proposta de programa d'actuació integrada del polígon 3 del sector 11-A, del Pla General d'Ordenació Urbana de Torrevieja. [2000/Q7028]
  
Mitjançant aquest edicte s'anuncia l'obertura d'un període d'informació pública pel termini de 20 dies, comptadors des de l'endemà de la publicació en el Diari Oficial de la Generalitat Valenciana, de la documentació pròpia de l'alternativa tècnica del programa d'actuació integrada del polígon 3 del sector 11-A, del Pla General d'Ordenació Urbana de Torrevieja, promogut per Iris. Desarrollo Urbano, SL.
  
Aquesta documentació podrà examinar-se durant el període esmentat a la notaria de Miguel Ángel Robles Perea, carrer del Canónigo Torres, número 9, 1, de Torrevieja, de 09.30 a 14.30 hores, de dilluns a divendres. Qualsevol persona podrà presentar-se a la notaria i obtenir una còpia de l'acta de protocol·lització de la documentació que integra el programa, o bé examinar-lo.
  
També podrà presentar-se a l'Ajuntament de Torrevieja per a examinar l'exemplar dipositat en aquest el dia 10 d'agost de 2000, número de registre d'entrada 26.022.
  
Es fa l'advertiment que, dins del termini de 20 dies, comptadors des de la publicació del darrer anunci, qualsevol persona podrà comparéixer a la notaria ans esmentada per a obtenir una còpia de l'acta notarial de protocol·lització o sol·licitar que se li hi exhibisca. També podrà comparéixer a l'ajuntament per a consultar les actuacions derivades de la documentació dipositada en aquest i presentar tant al·legacions com alternatives tècniques si desitgen competir amb l'exposada al públic, així com proposicions juridicoeconòmiques per a executar qualsevol de les alternatives, aquestes darreres dins del termini dels cinc dies següents a la finalització dels 20 dies ans esmentats. Tot això, d'acord amb el que disposen els articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Les proposicions juridicoeconòmiques ans esmentades es presentaran al Registre General de l'ajuntament en plica tancada, dins dels cinc dies hàbils següents a la finalització del termini ans esmentat, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament al dia següent hàbil a la conclusió del termini per a presentar-les. Durant els 10 dies següents a l'obertura de pliques totes les actuacions estaran a disposició del públic per a consulta i al·legacions, abans de l'aprovació del programa i l'adjudicació de l'execució d'aquest.